ডঃ **বসুধা বাসন্তী ধাগমওয়ার** (১৯৪০ - ২০১৪) ছিলেন একজন আইনজীবী, পণ্ডিত, গবেষক, লেখক এবং একজন কর্মী। তিনি মাল্টিপল অ্যাকশন রিসার্চ গ্রুপের (এমএআরজি) প্রতিষ্ঠাতা পরিচালক ছিলেন এবং মথুরা ধর্ষণ মামলার বিষয়ে ১৯৭৯ সালে ভারতের সুপ্রিম কোর্টে মথুরা খোলা চিঠির চারজন স্বাক্ষরকারীর মধ্যে একজন ছিলেন। এই চিঠি ভারতে সহিংস যৌনতার বিরুদ্ধে একটি জাতীয় আন্দোলন শুরু করতে সাহায্য করেছিল।

প্রাথমিক জীবন এবং শিক্ষা
------------------------

বসুধা ধাগমওয়ারের মা, গীতা সানে, একজন লেখক এবং একজন নারীবাদী ছিলেন। তাঁর পিতা নরসিমা ধাগমওয়ার ছিলেন একজন আইনজীবী এবং ভারতীয় স্বাধীনতা আন্দোলনের সক্রিয় কর্মী। বসুধা ইণ্ডিয়ান ল সোসাইটির আইন কলেজে পড়েন। এছাড়াও তিনি অক্সফোর্ড বিশ্ববিদ্যালয় থেকে অর্থনীতি ও রাজনীতিতে ডিগ্রী, মুম্বাই বিশ্ববিদ্যালয় থেকে এলএলবি এবং স্কুল অফ ওরিয়েন্টাল অ্যাণ্ড আফ্রিকান স্টাডিজ থেকে আইনি ইতিহাসে পিএইচডি ডিগ্রি নেন।

কর্মজীবন
--------

ধর্ষকদের খালাস নিয়ে প্রশ্ন তুলে ১৯৭৯ সালে ভারতের সুপ্রিম কোর্টে লেখা খোলা চিঠিতে অধ্যাপক উপেন্দ্র বক্সি, অধ্যাপক লতিকা সরকার এবং রঘুনাথ কেলকার সহ ধাগমওয়ারও স্বাক্ষরকারী ছিলেন, এই চিঠি মথুরা খোলা চিঠি নামে পরিচিত। এই চিঠিতে মথুরা ধর্ষণ মামলায় অভিযুক্তদের মুক্তি দেওয়া নিয়ে প্রশ্ন তোলা হয়েছিল। এটি পরে ভারতের সুপ্রিম কোর্ট গ্রহণ করে, যা পরবর্তীতে একটি যুগান্তকারী মামলায় পরিণত হয়। এটি ভারতে লিঙ্গ-ভিত্তিক সহিংসতার সমস্যায় একটি স্থায়ী প্রচারাভিযানের সমাবেশস্থল হয়ে ওঠে।

১৯৮০-এর দশকের গোড়ার দিকে, তিনি আদিবাসী অধিকার এবং আইনের বিষয়ে মহারাষ্ট্রের আকরানি এবং আকালকুয়ার অভ্যন্তরীণ উপজাতীয় অঞ্চলে ভ্রমণ করেছিলেন এবং উপজাতীয় অধিকার এবং আইন বিষয়ে কাজ করেছিলেন। তিনি ১৯৮২ সালে একজন অশোক ফেলো হিসেবে নির্বাচিত হন।

১৯৮৫ সালে, তিনি দিল্লিতে মাল্টিপল অ্যাকশন রিসার্চ গ্রুপ (এমএআরজি) নামে একটি এনজিও স্থাপন করেন, যার মধ্যে রয়েছে আইনি সচেতনতা, ওকালতি এবং জনস্বার্থ মামলার প্রচারের উপর মনোযোগ।

তিনি দিল্লির মিরাণ্ডা হাউসে এবং পুনে বিশ্ববিদ্যালয়ের আইন বিভাগে অধ্যাপনা করেন।

বসুধা বাস্তুচ্যুত মানুষের অধিকার, বন্দী এবং আইনি পুস্তিকা প্রকাশের ক্ষেত্রে তাঁর স্থায়ী কাজের জন্য পরিচিত।

এছাড়াও তিনি জাতীয় মহিলা কমিশনের আইন বিশেষজ্ঞ কমিটির সদস্য এবং কমনওয়েলথ মানবাধিকার উদ্যোগের নির্বাহী সংস্থার সদস্য ছিলেন।

তিনি হেফাজতে সহিংসতা ও নির্যাতন সংক্রান্ত বেশ কয়েকটি মামলাও দায়ের করেছিলেন।

নির্বাচিত কাজ
-------------

### বই

* Dhagamwar, Vasudha (১৯৭৪)। *Law, Power and Justice: The Protection of Personal Rights in the Indian Penal Code*। Sage। আইএসবিএন 978-0803994416।
* Industrial Development and Displacement: The People of Korba (2003) (co-author)
* Dhagamwar, Vasudha (২০০৬)। *Role and Image of Law in India: The Tribal Experience* (English ভাষায়) (1st সংস্করণ)। Sage Publications Pvt. Ltd। উদ্ধৃতি শৈলী রক্ষণাবেক্ষণ: অচেনা ভাষা (link)
* The Law of Resettlement of Project Displaced Persons in Madhya Pradesh
* Women and Divorce
* Reading on Uniform Civil Code and Gender and Child Just Laws
* Dhagamwar, Vasudha (১৯৯৭)। *Criminal justice or chaos?*। Har Anand। আইএসবিএন 978-8124104187।

গবেষণাপত্র এবং অন্যান্য কাজ
---------------------------

* ধআগমওয়ার বসুধা (১৯৮১) ভারতে কৃষি আইন বাস্তবায়নের সমস্যা, ভারতীয় আইন ইনস্টিটিউটের জার্নাল, ২৩(২) ২২৮-২৫৪
* ধাগমওয়ার বসুধা (১৯৮৯) অভিন্ন দেওয়ানী আইনের দিকে
* ধাগমওয়ার বসুধা (১৯৯২) মাচ অ্যাডো অ্যাবাউট নাথিং, ডাউন টু আর্থ
* ধাগমওয়ার বসুধা (২০০৬) দ্য পারাদ্বীপ প্রোজেক্ট: হারবিঙ্গার অফ লাইট অর অফ ডার্কনেস?
* ধাগমওয়ার বসুধা (২০০৯) পঞ্চ পরমেশ্বর, ইপিডব্লিউ ৪৪(৩১) ১৩-১৬

সমালোচনামূলক প্রাপ্তি
---------------------

বসুধা ধাগমওয়ারের পিএইচডি ভিত্তিক একটি বই *ল, পাওয়ার অ্যাণ্ড জাস্টিস* নিয়ে, পর্যালোচনাতে, *ইণ্ডিয়ান ল ইনস্টিটিউটের জার্নালের* জন্য জোসেফ মিনাত্তুর লিখেছেন যে "এটি আইনের সমাজবিজ্ঞানের একটি অধ্যয়ন, যা আন্দ্রে বেটেইলে তাঁর মুখবন্ধে উল্লেখ করেছেন, ভারতীয় অধ্যয়নের ক্ষেত্রে একটি নতুন এবং অনাবিষ্কৃত ক্ষেত্র", এবং পরে পর্যালোচনায় বলা হয়েছে, "ধাগমওয়ারের নিজের মন্তব্য, যদিও সম্ভবত গতানুগতিক, তবুও বিশেষভাবে প্রাসঙ্গিক। তিনি বলেছেন: [এটি] আইন পাস করার জন্য যথেষ্ট নয়। [এটি] তাদের যথাযথ প্রয়োগ নিশ্চিত করার জন্য সতর্ক থাকা অপরিহার্য। এটা মনে করা একটি গুরুতর ভুল যে যেহেতু একটি আইন তৈরি করা হয়েছে, এটি স্বয়ংক্রিয়ভাবে সকলের কাছে পরিচিত, ভুক্তভোগীদের দ্বারা আমন্ত্রিত এবং সরকারী কর্মকর্তাদের দ্বারা প্রয়োগ করা হয়।" সুসান বিশ্বনাথন *সমাজতাত্ত্বিক বুলেটিন-* এর জন্য একটি পর্যালোচনায় লিখেছেন, "তাঁর কিছু জবরদস্ত যুক্তি অকুস্থল থেকে এসেছে, যেখানে তিনি দেখান যে দাসপ্রথা, ডাকাতি এবং সতীদাহ শুধুমাত্র ১৯ শতকের অনুসন্ধিৎসা নয়, আজকের কঠিন বাস্তবতা", এবং এটি "একটি মূল্যবান বই, উভয়ই আইনের ঔপনিবেশিক ব্যবহারে খুব সংক্ষিপ্ত কিন্তু চমকপ্রদ প্রবেশের জন্য [...] এবং সুবিধাবঞ্চিতদের সমস্যাগুলির প্রতি নিরঙ্কুশ অঙ্গীকারের অনুভূতির জন্য, তা নারী হোক বা দরিদ্র।" বইটির দ্বিতীয় সংস্করণের পর্যালোচনায়, এস পি সাঠে *ইকোনমিক অ্যাণ্ড পলিটিক্যাল উইকলির* জন্য লিখেছেন যে এটি "বিষয়বস্তুর পাশাপাশি উৎপাদনের উন্নতি। যাঁরা বইটি অধ্যয়ন করতে আগ্রহী তাঁদের জন্য এটি খুবই কাজে লাগবে। আইন ও সমাজের মধ্যে যোগাযোগ এবং বিশেষ করে সামাজিক পরিবর্তনের একটি হাতিয়ার হিসেবে আইনের ব্যবহার।"

*উইমেন অ্যাণ্ড ডিভোর্সের* একটি পর্যালোচনায়, অমিতা ধান্দা *ইণ্ডিয়ান ল ইনস্টিটিউটের জার্নালের* জন্য লিখেছেন যে মহারাষ্ট্রের পুনে জেলার ৬৫ জন মহিলার সাক্ষাৎকারের উপর ভিত্তি করে এই গবেষণার প্রাসঙ্গিকতা "এটি যে প্রশ্নগুলি উত্থাপন করে" এবং "প্রস্তুত না করা উত্তর প্রদান করে, ধাগমওয়ার আইনী সচেতনতার ঘটনা এবং আইনের কার্যকারিতা মূল্যায়নের জন্য আইনের বাইরের কারণগুলি দেখার প্রয়োজনীয়তার বিষয়ে চিন্তা ও গবেষণা উভয়কেই আমন্ত্রণ জানিয়েছেন।"

*ইউনিফর্ম সিভিল কোডের* একটি পর্যালোচনায়, ভার্নার এফ. মেনস্কি *লণ্ডন বিশ্ববিদ্যালয়ের স্কুল অফ ওরিয়েন্টাল অ্যাণ্ড আফ্রিকান স্টাডিজের বুলেটিন-* এর জন্য লিখেছেন, "ধাগমওয়ারের দুর্দান্ত অধ্যয়ন সামাজিক প্রতিরোধের রূপ এবং আইনি ও রাজনৈতিক চাপের মধ্যে মৌলিক দ্বন্দ্বগুলির উপর দৃষ্টি নিবদ্ধ করে। আধুনিক ভারতে অভিন্নতার দিকে, অন্য কথায়, মূলত 'আইনের মাধ্যমে সোশ্যাল ইঞ্জিনিয়ারিং' এর লক্ষ্য এবং 'ঐতিহ্যগত' হিসাবে বিবেচিত সামাজিক বাস্তবতার মধ্যে অসংলগ্ন সংঘর্ষ।"

*ভারতে আইনের ভূমিকা এবং চিত্রের পর্যালোচনা: উপজাতীয় অভিজ্ঞতা*, মোনা ভান *রাজনৈতিক ও আইনগত নৃবিজ্ঞান পর্যালোচনায়* লিখেছেন, "ধাগমওয়ারের বিশ্লেষণে আইন ব্যক্তি বা যৌথ অধিকারের নিরপেক্ষ সালিশ থেকে অনেক দূরে", এবং "অনেক ক্ষেত্রে পুরো বইটিতে, ধাগমওয়ারের পাঠ্যের তাত্ত্বিক স্বচ্ছতা এবং কঠোরতা একজন কর্মী হিসাবে তাঁর আলোচ্যসূচি দ্বারা আপস করা হয়েছে।" রুক্মিণী সেন, *সমাজতাত্ত্বিক বুলেটিনের* জন্য লিখেছেন, বইটিকে "ভারতের তিনটি উপজাতি: ভীল, পাহাড়িয়া এবং সাঁওতালের সামাজিক ও আইনগত অবস্থার একটি ব্যতিক্রমী ব্যাপক অধ্যয়ন" এবং "আইনের সমাজবিজ্ঞানের উপ-শৃঙ্খলায় একটি গুরুত্বপূর্ণ অবদান।"

তথ্যসূত্র
---------

1. ↑  "Dr. Vasudha Dhagamwar – Oral History Narmada" (ইংরেজি ভাষায়)। সংগ্রহের তারিখ ২০২১-১০-২৫।
2. 1 2  Dutta, Debolina; Sircar, Oishik (২০১৩)। "India's Winter of Discontent: Some Feminist Dilemmas in the Wake of a Rape"। Feminist Studies, Inc.: 293–306। জেস্টোর 23719318। ডিওআই:10.1353/fem.2013.0023। সংগ্রহের তারিখ ৩১ অক্টোবর ২০২১।
3. 1 2 3  Byatnal, Amruta (২০১৪-০২-১৪)। "Vasudha Dhagamwar dead"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-১০-২৬।
4. 1 2  Roy, Anupama (সেপ্টেম্বর ২০১৪)। "Critical Events, Incremental Memories and Gendered Violence": 238–254। ডিওআই:10.1080/08164649.2014.959161।
5. 1 2 3 4 5  Latkar, Ketaki (১১ ফেব্রুয়ারি ২০১৪)। "Activist Vasudha Dhagamwar dies"। *Pune Mirror*। সংগ্রহের তারিখ ৩০ অক্টোবর ২০২১।
6. ↑  Iyer, Kavitha (৬ জানুয়ারি ২০১৩)। "Delhi gang-rape: 'Track down cars that didn't stop to help'"। *DNA*। সংগ্রহের তারিখ ৩১ অক্টোবর ২০২১।
7. ↑  "Obituary: Vasudha Dhagamwar (1940 -2014) – Feministsindia" (ইংরেজি ভাষায়)। সংগ্রহের তারিখ ২০২১-১০-২৫।
8. ↑  Oral History, Narmada। "Dr. Vasudha Dhagamwar – Oral History Narmada"।
9. ↑  "Vasudha Vasanti Dhagamwar | Ashoka | Everyone a Changemaker"। *www.ashoka.org* (গ্রিক ভাষায়)। সংগ্রহের তারিখ ২০২১-১০-২৫।
10. ↑  "Multiple Action Research Group (MARG)"। *Multiple Action Research Group* (ইংরেজি ভাষায়)। Legal Literacy NGO in Delhi। সংগ্রহের তারিখ ২০২১-১০-২৫।
11. ↑  "MARG Board Members | Ligal Literacy in Delhi, India"। *Multiple Action Research Group* (ইংরেজি ভাষায়)। সংগ্রহের তারিখ ২০২১-১০-২৫।
12. ↑  "RIP- Dr. Vasudha Dhagamwar, A legal researcher, scholar and activist - Kractivism" (ইংরেজি ভাষায়)। সংগ্রহের তারিখ ২০২১-১০-২৬।
13. ↑  Kadra Pehediya and Ors v State of Bihar, Supreme Court of India 1980, (1981) 3 SCC 671। "Kadra Pehadiya And Ors. vs State Of Bihar on 17 December, 1980"। *Livelaw*। সংগ্রহের তারিখ ২৬ অক্টোবর ২০২১।
14. ↑  Dhagamwar, Vasudha (১৯৮১)। "Problems of Implementing Agrarian Legislation in India": 228–254। আইএসএসএন 0019-5731। জেস্টোর 43952190।
15. ↑  Dhagamwar, Vasudha (১৯৮৯)। "Towards the uniform civil code" (ইংরেজি ভাষায়)।  `|ইউআরএল=` অনুপস্থিত বা খালি (সাহায্য)
16. ↑  "Much ado about nothing"। *www.downtoearth.org.in* (ইংরেজি ভাষায়)। সংগ্রহের তারিখ ২০২১-১০-২৬।
17. ↑  Dhagamwar, Vasudha (২০০৬-০৩-০১)। "The Paradip Project: Harbinger of Light or of Darkness?" (ইংরেজি ভাষায়): 124–129। আইএসএসএন 0049-0857। ডিওআই:10.1177/004908570603600106।
18. ↑  DHAGAMWAR, VASUDHA (২০০৯)। "Panch Parmeshwar": 13–16। আইএসএসএন 0012-9976। জেস্টোর 25663382।
19. ↑  Minattur, Joseph (১৯৭৫)। "Review of LAW, POWER AND JUSTICE, by V. Dhagamwar": 485–90। জেস্টোর 43950435। সংগ্রহের তারিখ ৩০ অক্টোবর ২০২১।
20. ↑  Visvanathan, Susan (১৯৯২)। "Review of Law, Power and Justice: The Protection of Personal Rights in the Indian Penal Code, by V. Dhagamwar": 201–202। জেস্টোর 23620196। সংগ্রহের তারিখ ৩১ অক্টোবর ২০২১।
21. ↑  Sathe, S. P. (১৯৯৪)। "Notions of Justice": 854। জেস্টোর 4401061। সংগ্রহের তারিখ ৩১ অক্টোবর ২০২১।
22. ↑  Dhanda, Amita (১৯৮৮)। "Review of WOMEN AND DIVORCE, by V. Dhagamwar": 523–24। জেস্টোর 43952301। সংগ্রহের তারিখ ৩০ অক্টোবর ২০২১।
23. ↑  Menski, Werner F. (১৯৯০)। "Review of Towards the Uniform Civil Code, by V. Dhagamwar"। Cambridge University Press: 543–546। জেস্টোর 618156। ডিওআই:10.1017/S0041977X00151729। সংগ্রহের তারিখ ৩০ অক্টোবর ২০২১।
24. ↑  Bhan, Mona (২০০৮)। "Review of Role and Image of Law in India: The Tribal Experience, by V. Dhagamwar": 344–349। জেস্টোর 24497364। ডিওআই:10.1111/j.1555-2934.2008.00027\_6.x। সংগ্রহের তারিখ ৩০ অক্টোবর ২০২১।
25. ↑  Sen, Rukmini (২০০৭)। "Review of Role and image of law in India: The tribal experience, by V. Dhagamwar": 165–167। জেস্টোর 23620724। সংগ্রহের তারিখ ৩০ অক্টোবর ২০২১।